
FORSLAG TIL EUROPA-PARLAMENTETS BESLUTNING
om forslaget til en midtvejsrevision af den flerårige finansielle ramme for årene 2021-2027
(COM(2023)0337 – 2023/0201R(APP))
Europa-Parlamentet,
–	der henviser til artikel 311, 312 og 323 i traktaten om Den Europæiske Unions funktionsmåde (TEUF),
–	der henviser til Rådets forordning (EU, Euratom) 2022/2496 af 15. december 2022 om ændring af forordning (EU, Euratom) nr. 2020/2093 om fastlæggelse af den flerårige finansielle ramme for årene 2021-2027[footnoteRef:1], [1:  EUT L 325 af 20.12.2022, s. 11.] 

–	der henviser til Rådets forordning (EU, Euratom) nr. 2020/2093 af 17. december 2020 om fastlæggelse af den flerårige finansielle ramme for årene 2021-2027[footnoteRef:2] og de fælles erklæringer, der er opnået enighed om mellem Europa-Parlamentet, Rådet og Kommissionen i denne forbindelse[footnoteRef:3], samt de dertil knyttede ensidige erklæringer[footnoteRef:4], [2:  EUT L 433 I af 22.12.2020, s. 11.]  [3:  EUT C 444 I af 22.12.2020, s. 4.]  [4:  Vedtagne tekster, P9_TA(2020)0357.] 

–	der henviser til den interinstitutionelle aftale af 16. december 2020 mellem Europa-Parlamentet, Rådet for Den Europæiske Union og Europa-Kommissionen om budgetdisciplin, om samarbejde på budgetområdet og om forsvarlig økonomisk forvaltning samt om nye egne indtægter, herunder en køreplan for indførelse af nye egne indtægter[footnoteRef:5] ("IIA'en"), [5:  EUT L 433 I af 22.12.2020, s. 28.] 

–	der henviser til Kommissionens forslag af 20. juni 2023 til Rådets forordning om ændring af forordning (EU, Euratom) 2020/2093 om fastlæggelse af den flerårige finansielle ramme for årene 2021-2027 (COM(2023)0037),
–	der henviser til Kommissionens meddelelse af 20. juni 2023 med titlen "Midtvejsrevision af den flerårige finansielle ramme 2021-2027" (COM(2023)0336) og det ledsagende arbejdsdokument fra Kommissionens tjenestegrene (SWD(2023)0336),
–	der henviser til forslag til Europa-Parlamentets og Rådets forordning af 20. juni 2023 om oprettelse af Ukrainefaciliteten (COM(2023)0338),
–	der henviser til forslag af 20. juni 2023 til Europa-Parlamentets og Rådets forordning om oprettelse af platformen for strategiske teknologier for Europa ("STEP") og ændring af direktiv 2003/87/EF, forordning (EU) 2021/1058, (EU) 2021/1056, (EU) 2021/1057, (EU) nr. 1303/2013, (EU) nr. 223/2014, (EU) 2021/1060, (EU) 2021/523, (EU) 2021/695, (EU) 2021/697 og (EU) 2021/241 (COM(2023)0335),
–	der henviser til forslag til Den Europæiske Unions almindelige budget for regnskabsåret 2024, vedtaget af Kommissionen den 5. juli 2023 (COM(2023)0300),
–	der henviser til Europa-Parlamentets og Rådets forordning (EU, Euratom) 2020/2092 af 16. december 2020 om en generel ordning med konditionalitet til beskyttelse af Unionens budget[footnoteRef:6], [6:  EUT L 433 I af 22.12.2020, s. 1.] 

–	der henviser til Rådets forordning (EU) nr. 2020/2094 af 14. december 2020 om oprettelse af et EU-genopretningsinstrument til støtte for genopretningen efter covid-19-krisen[footnoteRef:7], [7:  EUT L 433 I af 22.12.2020, s. 23.] 

–	der henviser til Europa-Parlamentets og Rådets forordning (EU, Euratom) 2018/1046 af 18. juli 2018 om de finansielle regler vedrørende Unionens almindelige budget, om ændring af forordning (EU) nr. 1296/2013, (EU) nr. 1301/2013, (EU) nr. 1303/2013, (EU) nr. 1304/2013, (EU) nr. 1309/2013, (EU) nr. 1316/2013, (EU) nr. 223/2014, (EU) nr. 283/2014 og afgørelse nr. 541/2014/EU og om ophævelse af forordning (EU, Euratom) nr. 966/2012[footnoteRef:8] ("finansforordningen"), [8:  EUT L 193 af 30.7.2018, s. 1.] 

–	der henviser til forslag af 16. maj 2022 til Europa-Parlamentets og Rådets forordning om de finansielle regler vedrørende Unionens almindelige budget (COM(2022)0223),
–	der henviser til sin beslutning af 10. maj 2023 om konsekvenserne for EU-budgettet for 2024 af stigende låneomkostninger i forbindelse med EU-genopretningsinstrumentet[footnoteRef:9], [9:  Vedtagne tekster, P9_TA(2023)0194.] 

–	der henviser til sin beslutning af 15. december 2022 om opskalering af den flerårige finansielle ramme for 2021-2027: Et robust EU-budget, der er egnet til nye udfordringer[footnoteRef:10], [10:  EUT C 177 af 17.5.2023, s. 115.] 

–	der henviser til forretningsordenens artikel 105, stk. 5,
–	der henviser til skrivelser fra Udenrigsudvalget, Udviklingsudvalget, Udvalget om Beskæftigelse og Sociale Anliggender, Transport- og Turismeudvalget, Regionaludviklingsudvalget, Udvalget om Landbrug og Udvikling af Landdistrikter, Kultur- og Uddannelsesudvalget, Udvalget om Borgernes Rettigheder og Retlige og Indre Anliggender og Udvalget om Konstitutionelle Anliggender,
–	der henviser til betænkningen fra Budgetudvalget (A9 XXXX),
Overordnet vurdering af Kommissionens forslag
1.	glæder sig over, at Kommissionen efter sin revision af den flerårige finansielle ramme (FFR) for 2021-2027 er nået til samme konklusion, som Europa-Parlamentet gjorde i december 2022, nemlig at FFR er blevet overhalet af begivenhederne i en verden, der har forandret sig til ukendelighed siden indgåelsen af aftalen i 2020, at den budgetmæssige fleksibilitet er blevet stærkt reduceret, og at der er behov for mere for at reagere på uforudsete omstændigheder, samt at FFR indeholder strukturelle problemer, som økonomiske udviklinger har blotlagt, og at der derfor i høj grad er behov for en revision af FFR-forordningen og dens bilag;
2.	understreger den kendsgerning, at revisionen skal fokusere på at håndtere de mange konsekvenser af Ruslands angrebskrig mod Ukraine, på at sikre Unionens strategiske autonomi og suverænitet og på at give Unionen tilstrækkelig fleksibilitet til at reagere på kriser; glæder sig derfor over Kommissionens forslag til en målrettet revision som et første skridt i den rigtige retning mod at sikre, at FFR bedre kan håndtere disse udfordringer; 
3.	mener, at den foreslåede revision kun er rettet mod de mest presserende problemområder inden for de eksisterende rammer; glæder sig over, at forslaget til revision i overensstemmelse med Europa-Parlamentets holdning ikke fører til nogen nedjustering af de forhåndstildelte nationale rammebeløb; 
4.	minder om, at i modsætning til nationale budgetter, hvor inflation påvirker den nominelle værdi af både indtægter og udgifter, justeres FFR's udgiftslofter på baggrund af en deflator på 2 %, der anvendes på 2018-priser, mens loftet for egne indtægter tilpasses inflationen; understreger derfor, at indtægter, som et resultat af uventet høj inflation, som følge af indkrævning fra medlemsstaterne til udgifter under FFR er faldet som en procentdel af bruttonationalindkomsten (BNI); bemærker desuden, at prisnedslag for de fem modtagermedlemsstater er inflationsjusterede; beklager, at inflationen ifølge Kommissionen kan medføre en reduktion af værdien af FFR i faste priser med 74 mia. EUR i løbet af syvårsperioden;
5.	understreger, at ud over at reducere værdien af FFR i faste priser har inflation også udløst en betydelig stigning i rentesatserne, hvilket har øget EU's låneomkostninger, navnlig i forhold til tilbagebetalingen af EU-genopretningsinstrumentets (EURI) gæld, og det presser budgettet yderligere;
6.	fremhæver, at selv under hensyntagen til Kommissionens forslag til revision af FFR ville de samlede forpligtelsesbevillinger kun beløbe sig til 1,03 % af BNI, og de samlede betalingsbevillinger ville kun beløbe sig til 1,02 % af BNI; minder om, at betalingsbevillinger under den aktuelle FFR oprindeligt var planlagt til 1,1 % af BNI; understreger, at de styrkelser, som Kommissionen har foreslået, ikke forventes at dække virkningerne af inflationen;
7.	bemærker Kommissionens vurdering om, at den foreslåede revision forudsætter en forøgelse af loftet for betalingsbevillinger i 2026 og 2027; understreger, at Unionens troværdighed er afhængig af, at der er tilstrækkelige betalingsbevillinger til at dække forpligtelsesbevillingerne; opfordrer Kommissionen til på tæt hold at følge budgetgennemførelsen og til at foreslå de nødvendige afhjælpende foranstaltninger for at undgå et betalingsefterslæb i de sidste år af FFR-perioden;
8.	bekræfter vigtigheden af horisontale principper vedrørende klima, biodiversitet og ligestilling mellem kønnene, som understøtter FFR og alle relaterede EU-politikker; opfordrer Kommissionen til at træffe konkrete foranstaltninger for at sikre, at de aftalte mål opfyldes;
9.	minder om, at udgifterne under udgiftsområde 7 bør fastlægges på et niveau, der sikrer, at EU har en virksom og effektiv forvaltning;
10.	gentager sit synspunkt om, at en revideret FFR skal være på plads inden den 1. januar 2024 og skal etablere rammerne for budgettet for 2024; insisterer derfor på behovet for en hurtig vedtagelse af den ændrede forordning; glæder sig i den forbindelse over, at Kommissionen fulgte Europa-Parlamentets opfordring til at fremskynde gennemgangen og revisionen af FFR; 
11.	gentager sit mangeårige krav om, at alle budgetinstrumenter, der dækker udgifter på Unionsniveau, indarbejdes fuldt ud i budgettet, hvilket vil sikre gennemsigtighed, fuld demokratisk kontrol og beskyttelse af Unionens finansielle interesser; insisterer på, at indarbejdelsen af sådanne instrumenter i EU-budgettet ikke bør føre til en nedskæring i finansieringen til andre EU-politikker og -programmer;
12.	er rede til at engagere sig aktivt og konstruktivt sammen med Rådet og Kommissionen for at sikre, at den reviderede ramme, der vedrører hele Kommissionens forslag, vedtages i god tid og er på plads senest den 1. januar 2024; minder om, at institutionerne i IIA'en forpligter sig til at fastlægge særlige ordninger for samarbejde og dialog under hele proceduren, hvilket skal føre til vedtagelsen af en grundig revision af FFR'en;
Langsigtet støtte til Ukraine
13.	minder om, at Unionen og dens befolkning er gået forrest i støtten til Ukraine lige fra begyndelsen af krigen og har vist solidaritet med ukrainerne i deres kamp for at forsvare demokratiet mod autoritære styreformer; understreger, at EU-budgettet hidtil har ydet en finansiel bistand på over 30 mia. EUR; gentager sit synspunkt om, at Unionen bør stå i centrum for de fortsatte bestræbelser på at støtte Ukraine finansielt og støtte landet på dets vej mod EU-medlemskab; 
14.	glæder sig derfor over Kommissionens forslag til en langsigtet strukturel løsning på Ukraines finansieringsbehov forankret i EU-budgettet, der yder støtte til makrofinansiel stabilitet, en investeringsramme og midler til tiltrædelsesrelaterede reformer og til opbygning af administrativ kapacitet; mener, at et sådant langsigtet instrument er den eneste realistiske måde at inddrage andre donorer på og at sikre en effektiv og målrettet anvendelse af midler, der imødekommer Ukraines og dets befolknings behov; insisterer på, at der hurtigst muligt opnås enighed om Ukrainefaciliteten efter vedtagelsen af den reviderede FFR-forordning, idet finansiering under MFA+-forordningen[footnoteRef:11] kun er fastsat for 2023;  [11:  Europa-Parlamentets og Rådets forordning (EU) 2022/2463 af 14. december 2022 om oprettelse af et instrument med henblik på at yde støtte til Ukraine i 2023 (makrofinansiel bistand +), EUT L 322 af 16.12.2022, s. 1.] 

15.	mener, at det er fornuftigt at opbygge en vis grad af fleksibilitet i faciliteten på baggrund af de usikkerheder, der omgiver Ukraines situation; glæder sig over, at Ukrainereserven ifølge Kommissionens forslag vil blive mobiliseret af budgetmyndigheden i den årlige budgetprocedure, og er fast besluttet på at sikre, at Europa-Parlamentet som den ene part af budgetmyndigheden fuldt ud udfylder sin rolle i processen; opfordrer Kommissionen til at fremlægge alle de nødvendige oplysninger, der vil gøre det muligt for budgetmyndigheden at opfylde sine forpligtelser, i god tid;
16.	understreger behovet for at beskytte retsstatsprincippet og Unionens finansielle interesser og for at forhindre, opdage og rette op på svig, korruption, interessekonflikter og uregelmæssigheder i anvendelsen af Unionens midler i Ukraine; mener, at faciliteten bør indeholde strenge bestemmelser med henblik på at nå disse mål; 
Migration og eksterne udfordringer
17.	beklager, at midler, der er til rådighed under udgiftsområde 6 "Naboområder og verden", selv før krigen mod Ukraine var aldeles utilstrækkelige, og at FFR ikke tog højde for fortsat finansiering for at dække behovene for flygtninge fra Syrien, Irak og andre lande, så der kun var begrænset råderum til at håndtere yderligere udfordringer;
18.	understreger, at den internationale sammenhæng navnlig efter Ruslands invasion af Ukraine hurtigt er blevet forværret som følge af fødevare-, energi-, klima- og økonomikriserne, der har øget presset på udgiftsområde 6 i dramatisk grad; bemærker, at instrumentet for naboskab, udviklingssamarbejde og internationalt samarbejde (NDICI) – et globalt Europa ud over gentagne gange at have tyet til fleksibilitetsinstrumentet som stødpude meget hurtigt er blevet opbrugt og anvendt til andet end sit kerneformål, som er at reagere på nye udfordringer og prioriteter, mens budgettet for humanitær bistand i vid udstrækning har forladt sig på mobilisering af den meget pressede solidaritets- og nødhjælpsreserve, hvis anvendelsesområde rækker ud over humanitær bistand;
19.	glæder sig derfor over Kommissionens forslag om at øge loftet for udgiftsområde 6 i overensstemmelse med Europa-Parlamentets opfordring, men beklager dog, at de ekstra ressourcer ikke fuldt ud dækker de reelle behov; understreger, at en yderligere styrkelse på 1 mia. EUR i løbende priser ud over Kommissionens forslag er afgørende for at genopbygge NDICI – et globalt Europa som stødpude og derved skabe kapacitet til at reagere på kriser og nye behov og for at håndtere stigende behov for humanitær bistand i Ukraine og dets nabolande såsom Moldova samt resten af verden; understreger, at den interne balance og fordelingen mellem budgetposter som fastsat i NDICI-forordningen skal respekteres;
20.	understreger, at krigen mod Ukraine kombineret med øget global sult og fattigdom og mere intense og hyppige naturkatastrofer tvinger millioner af mennesker til at flygte fra deres hjem og søge beskyttelse i EU; understreger behovet for, at Unionen fortsat yder støtte til værtsmedlemsstaterne for at modtage, etablere og integrere flygtninge; 
21.	understreger, at en effektiv og retfærdig forvaltning og beskyttelse af EU's ydre grænser, der sørger for Unionens sikkerhed, kombineret med en smidig og effektiv gennemførelse af Unionens migrations- og asylpolitik er centrale prioriteter og afgørende for at opretholde den frie bevægelighed for personer i Unionen og Schengenområdets korrekte funktion; understreger behovet for at gennemføre en migrations- og asylpolitik, der er baseret på solidaritet, ansvarlighed og respekt for menneskerettigheder, og som yder sikkerhed, klarhed og ordentlige forhold for mennesker, der ankommer til EU;
22.	bemærker Kommissionens vurdering, at gennemførelsen af den nye pagt om migration og asyl vil kræve yderligere 1 mia. EUR mellem 2025 og 2027 under udgiftsområde 4 "Migration og grænseforvaltning"; mener, at yderligere krav til Asyl-, Migrations- og Integrationsfonden, instrumentet for grænseforvaltning og visa og de decentraliserede agenturer i udgiftsområde 4 kræver en yderligere styrkelse ud over Kommissionens forslag på 1 mia. EUR i løbende priser, og at de ekstra ressourcer bør være tilgængelige fra 2024;
23.	minder om, at den nøjagtige fordeling af ekstra midler på tværs af programmer og budgetposter under udgiftsområde 4 og 6 fastlægges af budgetmyndigheden i den årlige budgetprocedure;
Platformen for strategiske teknologier for Europa
24.	bekræfter behovet for at sikre Unionens åbne strategiske autonomi, reducere afhængigheden af lande uden for EU i nøglesektorer og fremme den grønne og den digitale omstilling; minder om, at Kommissionens arbejdsprogram for 2023 indeholdt et tilsagn om at arbejde på at skabe en ny europæisk suverænitetsfond; 
25.	anerkender dog, at forslaget til en platform for strategiske teknologier ved at benytte de eksisterende programstrukturer og søge at skabe synergier har potentiale til hurtigere at levere resultater; mener, at forslaget til en platform for strategiske teknologier bør fungere som en prøvesten for en fuldt udbygget suverænitetsfond i den næste FFR-periode;
26.	bemærker, at forslaget til en platform for strategiske teknologier kombinerer omprioriteringen af midler under eksisterende programmer, herunder fondene under samhørighedspolitikken, med målrettede styrkelser af specifikke programmer under udgiftsområde 1 "Det indre marked, innovation og det digitale område", 3 "Naturressourcer og miljø" og 5 "Sikkerhed og forsvar";
27.	understreger, at for at kunne indfri de strategiske mål for platformen for strategiske teknologier bør finansieringen øges med en yderligere styrkelse på 2 mia. EUR i løbende priser ud over Kommissionens forslag i udgiftsområde 1 og på 1 mia. EUR i løbende priser ud over Kommissionens forslag i udgiftsområde 5;
28.	minder om sin holdning gennem lang tid, at gentagne omfordelinger ikke er en holdbar måde til at finansiere Unionens politiske prioriteter;
29.	gentager sit synspunkt om, at frigjorte bevillinger bør bevares i budgettet og fortsat være under budgetmyndighedens disposition gennem den årlige budgetprocedure, og minder i denne henseende om sin holdning vedrørende revisionen af finansforordningen; glæder sig derfor over, at forslaget til en platform for strategiske teknologier forudsætter genanvendelse af 1,2 mia. EUR i frigørelser vedrørende forskning i henhold til artikel 15, stk. 3, i finansforordningen, og at Kommissionen således implicit anerkender unøjagtigheden af sit skøn til frigørelser vedrørende forskning til understøttelse af FFR-aftalen for 2020; 
30.	minder om sit mangeårige krav om, at alle EU's udgiftsinstrumenter bør indarbejdes i budgettet under fuld hensyntagen til princippet om budgettets enhed; mener i den forbindelse, at den foreslåede tildeling til Innovationsfonden under udgiftsområde 3 markerer et vigtigt fremskridt mod dens fulde opførelse på budgettet; 
Låneomkostninger under EU-genopretningsinstrumentet (EURI)
31.	bemærker, at det beløb, der i FFR er afsat til at tilbagebetale de låneomkostninger, som er knyttet til EURI, ligger langt under det påkrævede, og at Kommissionen vurderer, at det manglende beløb udgør mellem 17 og 27 mia. EUR for FFR-perioden; fremhæver, at det allerede i budgetforslaget var forventet, at øgede EURI-omkostninger ville lægge beslag på alle ressourcer under fleksibilitetsinstrumentet og omkring en tredjedel af ressourcerne under afsnit a) i det fælles margeninstrument i 2024; 
32.	understreger, at kraftigt stigende renter siden Ruslands invasion af Ukraine har blotlagt de iboende strukturelle mangler i EU-budgettets gældsafviklingsarkitektur; minder om, at renteomkostninger og gældsafvikling afhænger af markedsudviklinger, og at de ikke er diskretionære udgifter og derfor ikke kan underlægges et udgiftsloft under et FFR-loft uden at udgøre en direkte risiko for investeringsprogrammer og budgettets kapacitet til at reagere på nye behov;
33.	minder om, at Europa-Parlamentet konsekvent har efterlyst en løsning på dette problem, og insisteret på, at tilbagebetalingsomkostningerne under EURI går forud for FFR-lofterne;
34.	glæder sig over oprettelsen af EURI-instrumentet som et særligt instrument, der kan mobiliseres efter behov baseret på de faktiske tilbagebetalingsbehov; insisterer dog på, at instrumentet dækker alle tilbagebetalingsomkostningerne under EURI og ikke kun dem, der ligger over det programmerede beløb under udgiftsområde 2b "Resiliens og værdier"; understreger, at et EURI-instrument, som er udformet på denne måde, bør være model for forvaltning af alle tilbagebetalingsomkostningerne under EURI i den næste FFR;
35.	insisterer på nødvendigheden af, at Kommissionen sørger for, at budgetmyndigheden forsynes med rettidige og detaljerede oplysninger om de beregninger, som understøtter prognoserne for låneomkostninger under EURI, herunder de anvendte antagelser og parametre for at muliggøre en ansvarlig forvaltning af tilbagebetalingsomkostningerne; 
Forøgelse af budgettets kapacitet til at reagere på kriser og nye behov
36.	påpeger, at den foreslåede model til forvaltning af tilbagebetalingsomkostningerne under EURI ville kunne genoprette det budgetmæssige råderum i fleksibilitetsinstrumentet og det fælles margeninstrument fra 2024 til 2027 ifølge den oprindelige finansielle FFR-programmering; 
37.	understreger dog, at FFR indeholder meget lidt fleksibilitet, idet fleksibilitetsinstrumentet og de ikketildelte midler kun beløber sig til 1,05 % af forpligtelsesloftet; understreger, at den nuværende FFR har været meget afhængig af denne begrænsede fleksibilitet og navnlig af en omlægning af samhørighedspolitikken, der ikke er et krisestyringsredskab, men som gentagne gange er blevet inddraget for at kompensere for mangler i den budgetmæssige fleksibilitet eller som kriseresponsmekanisme i FFR på bekostning af de langsigtede politiske mål;
38.	peger desuden på det øgede behov siden starten af FFR for humanitær bistand både inden og uden for Unionen og for støtte i forbindelse med naturkatastrofer, navnlig dem, der er knyttet til klimaændringer, og mener, at disse behov sandsynligvis vil vokse; understreger, at den årlige tildeling til solidaritets- og nødhjælpsreserven blev udtømt i 2021 og 2022 og forventes at være fuldt ud anvendt i 2023; påpeger, at modtagere af støtte under EU's Solidaritetsfond i nogle tilfælde har modtaget mindre end 50 % af den hjælp, de normalt ville have modtaget, og at de har måttet vente i lang tid på udbetaling på grund af begrænsninger i solidaritets- og nødhjælpsreserven;
39.	minder om sit krav om en forøgelse af fleksibilitetsinstrumentet og solidaritets- og nødhjælpsreserven og om et yderligere permanent særligt instrument, så EU-budgettet bedre kan tilpasse sig og hurtigere reagere på kriser og deres sociale og økonomiske virkninger; er klar over, at det i fraværet af et sådant instrument stadig vil være svært for Unionen at sikre sin parathed over for uforudsete hændelser, navnlig eftersom 99,6 % af Unionens budget i øjeblikket er forhåndstildelt; er parat til at arbejde for at finde pragmatiske løsninger på kort sigt, mens der overvejes en mere strukturel, harmoniseret løsning i den næste FFR;
40.	mener i denne henseende, at Kommissionens forslag om at øge fleksibilitetsinstrumentet og solidaritets- og nødhjælpsreserven er et skridt i den rigtige retning; insisterer dog på, at EU-budgettet skal udstyres med den nødvendige fleksibilitet og et budgetmæssigt råderum til at kunne reagere på kriser og tilpasse sig nye og voksende behov; 
41.	understreger, at budgetmæssig fleksibilitet har vist sig at kunne målrette ressourcer i den nødvendige retning og give Unionen mulighed for at reagere på uforudsete hændelser og tilpasse sine udgiftsprioriteringer på baggrund af den måde, de politiske eller økonomiske behov udvikler sig på; insisterer derfor på, at fleksibilitetsinstrumentet øges med 3 mia. EUR i løbende priser ud over Kommissionens forslag til FFR-perioden;
42.	bemærker, at kravene til solidaritets- og nødhjælpsreserven med al sandsynlighed ikke bliver mindre; mener derfor, at en styrkelse af solidaritets- og nødhjælpsreserven er afgørende for at gøre det muligt for Unionen at handle i nødsituationer forårsaget af større naturkatastrofer eller folkesundhedskriser i medlemsstaterne og tiltrædelseslandene samt at støtte lande uden for EU, som er udsat for konflikter, flygtningekriser eller naturkatastrofer; insisterer derfor på, at solidaritets- og nødhjælpsreserven øges med 2 mia. EUR i løbende priser ud over Kommissionens forslag til FFR-perioden;
Henstillinger og modifikationer
43.	opfordrer Rådet og Kommissionen til at tage hensyn til følgende henstillinger og modifikationer:
i)	Loftet for udgiftsområde 1 bør øges med 2 mia. EUR i løbende priser ud over Kommissionens forslag.
ii)	Loftet for udgiftsområde 4 bør øges med 1 mia. EUR i løbende priser ud over Kommissionens forslag, og forøgelsen bør anvendes på udgiftsområdet fra 2024.
iii)	Loftet for udgiftsområde 5 bør øges med 1 mia. EUR i løbende priser ud over Kommissionens forslag.
iv)	Loftet for udgiftsområde 6 bør øges med 1 mia. EUR i løbende priser ud over Kommissionens forslag.
v)	Fleksibilitetsinstrumentet bør øges med 3 mia. EUR i løbende priser ud over Kommissionens forslag.
vi)	Solidaritets- og nødhjælpsreserven bør øges med 2 mia. EUR i løbende priser ud over Kommissionens forslag.
vii)	EURI-instrumentet, der er oprettet som et særligt instrument ud over FFR-lofterne, bør dække alle tilbagebetalingsomkostningerne under EURI.
viii)	Forslaget til Rådets forordning bør modificeres som følger:

	Modifikation

	(4)	EU-budgettet bør sætte Unionen i stand til at give de nødvendige politiske svar på nye udfordringer og opfylde retlige forpligtelser, hvilket ikke kan ske inden for de eksisterende lofter eller ved hjælp af en så godt som fuldt udnyttet fleksibilitet. Udgiftslofterne for forpligtelsesbevillinger under udgiftsområde 1, 3, 5, 6 og 7, herunder delloftet for institutionernes administrative udgifter for årene 2024, 2025, 2026 og 2027, og loftet for udgiftsområde 4 for årene 2025, 2026 og 2027 bør derfor forhøjes. Som følge heraf bør udgiftslofterne for betalingsbevillinger for årene 2026 og 2027 forhøjes.
	(4)	EU-budgettet bør sætte Unionen i stand til at give de nødvendige politiske svar på nye udfordringer og opfylde retlige forpligtelser, hvilket ikke kan ske inden for de eksisterende lofter eller ved hjælp af en så godt som fuldt udnyttet fleksibilitet. Udgiftslofterne for forpligtelsesbevillinger under udgiftsområde 1, 3, 4, 5, 6 og 7, herunder delloftet for institutionernes administrative udgifter for årene 2024, 2025, 2026 og 2027, bør derfor forhøjes. Som følge heraf bør udgiftslofterne for betalingsbevillinger for årene 2026 og 2027 forhøjes.

	(11)	I betragtning af usikkerheden omkring den fremtidige udvikling i rentesatserne og for at undgå unødigt pres på Unionens programmer bør der oprettes et nyt tematisk særligt instrument til dækning af alle finansieringsomkostninger ved optagelse af lån under NextGenerationEU, som overstiger de oprindeligt programmerede beløb. De nødvendige forpligtelsesbevillinger og de tilsvarende betalingsbevillinger på Unionens budget bør stilles til rådighed ud over FFR-lofterne.
	(11)	I betragtning af usikkerheden omkring den fremtidige udvikling i rentesatserne og for at undgå unødigt pres på Unionens programmer bør der oprettes et nyt tematisk særligt instrument til dækning af alle finansieringsomkostninger ved optagelse af lån under NextGenerationEU. De nødvendige forpligtelsesbevillinger og de tilsvarende betalingsbevillinger på Unionens budget bør stilles til rådighed ud over FFR-lofterne.


Or. <Original>{EN}en</Original>
</Amend>
<Amend>Modifikation		<NumAm>3</NumAm>
<DocAmend>Forslag til forordning</DocAmend>
<Article>Artikel 1 – stk. 2</Article>
	

	Kommissionens forslag
	Modifikation

	(2)	Artikel 9, stk. 2, affattes således: 
"2. Solidaritets- og nødhjælpsreserven må ikke overstige et maksimalt årligt beløb på 1 739 mio. EUR (i 2018-priser). En eventuel del af det årlige beløb, der ikke anvendes i år n, kan anvendes indtil år n+1. Den del af det årlige beløb, der stammer fra det foregående år, anvendes først. En eventuel del af det årlige beløb fra år n, der ikke anvendes i år n+1, bortfalder."
	(2)	Artikel 9, stk. 2, affattes således: 
"2. Solidaritets- og nødhjælpsreserven må ikke overstige et maksimalt årligt beløb på 2 170 mio. EUR (i 2018-priser). En eventuel del af det årlige beløb, der ikke anvendes i år n, kan anvendes indtil år n+1. Den del af det årlige beløb, der stammer fra det foregående år, anvendes først. En eventuel del af det årlige beløb fra år n, der ikke anvendes i år n+1, bortfalder."

	(3) Følgende artikler indsættes: 
"Artikel 10a 
EURI-instrumentet 
1. EURI-instrumentet kan anvendes til at finansiere yderligere omkostninger, hvis omkostningerne ved skyldige rente- og kuponbetalinger vedrørende de midler, der er lånt på kapitalmarkederne i overensstemmelse med artikel 5, stk. 2, i afgørelse (EU, Euratom) 2020/2053, i et givet år overstiger følgende beløb (i 2018-priser): 
–	2024 – 1 840 mio. EUR 
–	2025 – 2 332 mio. EUR 
–	2026 – 3 196 mio. EUR 
–	2027 – 4 168 mio. EUR 
2.	EURI-instrumentet kan mobiliseres af Europa-Parlamentet og Rådet inden for rammerne af budgetproceduren, jf. artikel 314 i TEUF." 
Artikel 10b 
Ukrainereserven 
1.	Ukrainereserven kan anvendes med det ene formål at finansiere udgifter i henhold til [forordningen om Ukrainefaciliteten] og har til formål at tilvejebringe mindst 2 500 mio. EUR i løbende priser som et årligt vejledende beløb. 
2.	Ukrainereserven må ikke overstige et beløb på 50 000 mio. EUR i løbende priser for perioden 2024-2027. Det årlige beløb, der mobiliseres under Ukrainereserven i et givet år, må ikke overstige 16 700 mio. EUR i løbende priser. 
3.	Ukrainereserven kan mobiliseres af Europa-Parlamentet og Rådet inden for rammerne af budgetproceduren, jf. artikel 314 i TEUF."
	(3) Følgende artikler indsættes: 
"Artikel 10a 
EURI-instrumentet 
1. EURI-instrumentet mobiliseres af Europa-Parlamentet og Rådet inden for rammerne af budgetproceduren, jf. artikel 314 i TEUF, til at finansiere omkostningerne ved skyldige rente- og kuponbetalinger vedrørende de midler, der er lånt på kapitalmarkederne i overensstemmelse med artikel 5, stk. 2, i afgørelse (EU, Euratom) 2020/2053.






Artikel 10b 
Ukrainereserven 
1.	Ukrainereserven kan anvendes med det ene formål at finansiere udgifter i henhold til [forordningen om Ukrainefaciliteten] og har til formål at tilvejebringe mindst 2 500 mio. EUR i løbende priser som et årligt vejledende beløb. 
2.	Ukrainereserven må ikke overstige et beløb på 50 000 mio. EUR i løbende priser for perioden 2024-2027. Det årlige beløb, der mobiliseres under Ukrainereserven i et givet år, må ikke overstige 16 700 mio. EUR i løbende priser. 
3.	Ukrainereserven mobiliseres af Europa-Parlamentet og Rådet inden for rammerne af budgetproceduren, jf. artikel 314 i TEUF."

	(4)	Artikel 12, stk. 1, affattes således: 
"1. Fleksibilitetsinstrumentet kan anvendes til finansiering for et givent regnskabsår af specifikke uforudsete udgifter i forpligtelsesbevillinger og tilsvarende betalingsbevillinger, som ikke kan finansieres inden for de lofter, der er til rådighed for et eller flere andre udgiftsområder. Loftet for det årlige beløb, der er til rådighed for fleksibilitetsinstrumentet, er 1 562 mio. EUR (i 2018-priser)."
	(4)	Artikel 12, stk. 1, affattes således: 
"1. Fleksibilitetsinstrumentet kan anvendes til finansiering for et givent regnskabsår af specifikke uforudsete udgifter i forpligtelsesbevillinger og tilsvarende betalingsbevillinger, som ikke kan finansieres inden for de lofter, der er til rådighed for et eller flere andre udgiftsområder. Loftet for det årlige beløb, der er til rådighed for fleksibilitetsinstrumentet, er 2 209 mio. EUR (i 2018-priser)."

44.	pålægger sin formand at sende denne beslutning til Rådet og Kommissionen.

